Hei, jeg heter Charita Carter. Jeg er senior creative producer her hos
Walt Disney Imagineering. Jeg leder teamene som lager attraksjonene
som gjestene våre får oppleve. Vi forsøker alltid å bli bedre, og gjøre opplevelsen
bedre for våre gjester. Og teknologi står sentralt i det.
Gratulerer, du klarte det! Du programmerte BB-8. Nå synes jeg vi er klare for noe
vanskeligere. La oss prøve! Nå som du har lært det grunnleggende i programmering
skal vi gå tilbake i tid og bygge vårt eget spill, med R2-D2 og C-3PO.
For å lage et spill trenger vi å lære om noe spillprogrammerere bruker hver dag,
som kalles "hendelser". Hendelser forteller programmet ditt at det skal lytte,
eller vente på at noe skjer. Og når det skjer, skal programmet utføre en handling.
Eksempler på hendelser er å lytte etter et museklikk, en piltast, eller et trykk
på skjermen. Her skal vi få R2-D2 til å flytte seg opp for å levere en melding til
en opprørspilot, og deretter flytte seg ned til den andre opprørspiloten.
Vi bruker hendelser for å få ham til å flytte seg; når spilleren
trykker opp/ned-piltastene, eller opp/ned-knappene på skjermen.
Vi bruker blokken for "når pil opp"- hendelsen og fester "flytt opp"
til den. Når spilleren trykker opp- piltasten, kjører koden som er festet til
"når pil opp". Og vi gjør det samme for å få R2-D2 til å bevege seg nedover.
I stedet for å skrive all koden for å kontrollere vår droide på forhånd, kan vi nå la
R2-D2 reagere på tastetrykk-hendelser som flytter ham rundt på skjermen.
Steg for steg blir spillet ditt mer interaktivt.